Győzelme nem volt váratlan, hiszen a 2001-es ifjúsági világbajnokságon ezüstérmet, a 2004-es junior világbajnokságon aranyérmet nyert. Az elmúlt két olimpián egy 15. és egy 5. helyezést ért el. Hazájában már 5 éve veretlen a nemzeti bajnokságon, és az utóbbi 10 évben hatszor állhatott a dobogó felső fokára. A texasi egyetem atlétájaként 2006-ban megnyerte a főiskolások országos bajnokságát.